食店告示限用餐時間40分鐘 網民反應兩極 原來是這間連鎖壽司店
四天復活節假期完結,不少香港人都趁著復活假期北上消費,本地消費大大減少,而近日就有網民發現香港的一家連鎖壽司用餐時間限時40分鐘,更標明繁忙時間的卡座需要3位或以上才可以入座,讓網民大嘆「又話香港生意唔好,但我就一啲都唔覺喎」,更有不少對用餐限時40分鐘持兩極意見。
網民:又話香港生意唔好
近日有網民在Facebook群組「香港茶餐廳及美食關注組」開貼文,並附上一張用餐時間限時40分鐘的餐廳公告,表示「唔好問點解香港食肆冇人幫襯,嗰個北上消費,人哋價錢平、服務好唔係得個講字,係真係做出嚟俾你睇」,甚至認為香港是跟內地飲食服務業「唱反調」,收費昂貴而且服務欠佳。亦有另一位網友都以同一張餐廳公告發貼文,反而認為香港飲食業仍有不少人光顧,需要限時40分鐘控制排隊人流,「又話香港生意唔好,但係我睇到呢塊牌,就一啲都唔覺喎」。
而該公告的餐廳真身是爭鮮迴轉壽司,壽司分為三個價位,分別是$8、$12和$16 ,而繁忙時間除了星期六、日以及公眾假期的全日之外,星期一至五的午市晚市也需要三人或以上才可以入卡座,無論任何時段都需要限時用餐40分鐘。
兩則貼文隨即引起眾多網友留言討論,對於用餐時間40分鐘留言反應兩極,有網民認為餐廳限時40分鐘用餐實屬過分,「我諗八成餐廳都話要一小時十五分鍾或者一小時交枱,40分鍾比較少有。其實以前就算有限時交枱,都係話兩個鍾或個半鍾,以前嘅要求都OK,但而家我真係無心出去食飯。」、「40分鐘真係有啲離譜,衰過快餐店」、「旺角嗰間得30分鐘添」、「40分鐘,雖然即攞即食,但一個鐘都無太唔合理囉」。
有網民撐應限時
但另一方面都有網友認為餐廳限時用餐合理,「未有呢個牌之前,成日都見到阿伯阿婆食幾碟壽司之後喺度坐」、「有啲人好過份,繁忙時間坐兩個鐘之後叫一杯飲品,所以寫明唔過份」、「其實40分鐘乜都食夠啦,唔通需要食成粒鐘呀?」、「係日本見啲人食拉麵,唔使半個鐘頭食完就走!40分鐘食迴轉壽司又唔使嘥時間order餐,真係乜都夠!不嬲佢都係咁寫㗎啦,又唔係今時今日嘅事」、「咁人哋寫明,你唔受咪幫襯囉」、「比你在香港做餐飲,4個人叫2杯茶,坐足4個鐘,你會點處理?」